Hunde og helikopter Netop nu er adskillige politifolk med hunde og helikopter i gang med en storstilet eftersøgning omkring Brønderslev Psykiatriske sygehus. Det oplyser vagtchef hos Nordjyllands Politi, Bruno Brix, til TV2/Nord. Peter Jensen De leder angiveligt efter Peter Jensen, der gik fra det psykiatriske sygehus i Brønderslev. Signalement af manden Han er 32 år, 180 cm høj, lyst kort hår, kraftig af bygning, ar på venstre kind, brunlig trøje, lyse jeans og gummisko. Kig efter i kældre Politiet frygter, at han flakker omkring. De beder derfor folk kigge efter i kældre, garager og lignende. Nordjyllands Politi kan kontaktes på telefon 1-1-4.

Opsummering:
Nordjyllands Politi leder netop nu efter en psykisk syg mand i Brønderslev. Manden er forsvundet fra det psykiatriske sygehus i Brønderslev.